open-index/open-wikipedia-markdown huggingface dataset:
Acuaporina 2

A **acuaporina 2** ou **AQP2** é unha proteína que funciona como canle acuosa que se encontra nas membranas apicais das células principais dos condutros colectores dos riles e en vesículas intracelulares localizadas na célula. No ser humano está codificada polo xene *AQP2* do cromosoma 12.

## Regulación 
É a única acuaporina regulada pola vasopresina.
A función básica da acuaporina 2 é reabsorber a auga da urina, cando está sendo retirada do sangue polos riles. A acuaporina 2 encóntrase nas células epiteliais do ril e xeralmente está dormente en membranas de vesículas intracelulares. Cando se necesita, a vasopresina únese ao receptor de vasopresina da superficie celular, activando así unha vía de sinalización que causa a fusión de vesículas que conteñen acuaporina 2 coa membrana plasmática, polo que a acuaporina 2 pode ser utilizada pola célula.
Esta acuaporina é regulada de dúas maneiras pola hormona peptídica vasopresina: 
* Regulación a curto prazo (minutos) polo tráfico de vesículas de AQP2 á rexión apical, onde se fusionan coa membrna plasmática apical.
* Regulación a longo prazo (días) por un incremento na expresión do xene *AQP2*.

Esta acuaporina é tamén regulada pola inxestión de comida. O xaxún reduce a expresión desta acuaporina independentemente da vasopresina.

## Importancia clínica 
As mutacións nesta canle acuosa están asociadas coa diabetes insípida nefroxénica, que pode herdarse como carácter autosómico dominante ou recesivo. As mutacións no receptor da vasopresina causan un fenotipo similar ligado ao cromosoma X.

O litio, que se adoita utilizar para tratar o trastorno bipolar, pode causar diabetes insípida adquirida (caracterizada pola excreción de grandes cantidades de urina diluída) ao diminuír a expresión do xene AQP2.

A expresión do xene AQP2 increméntase en condicións asociadas coa retención de auga como o embarazo e a insuficiencia cardíaca.

## Notas 
## Véxase tamñen 
### Outros artigos 
* Acuaporina

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### Ligazóns externas 
* GeneReviews/NCBI/NIH/UW entrada sobre a diabetes insípida nefroxénica
* 
*
Acuaporina 3

A **acuaporina 3** é unha proteína que funciona como canle acuosa que se encontra na membrana plasmática basolateral das células principais do conduto colector e proporciona unha vía para que a auga saia das células. No ril, a AQP3 é regulada pola vasopresina (ADH). Esta proteína é tamén un determinante para o sistema de grupos sanguíneos GIL. Nos humanos está codificada no xene ***AQP3*** do cromosoma 9.

O ácido suberoilaniluro hidroxámico (SAHA) (un inhibidor de HDAC) incrementa a expresión de acuaporina 3 en células de pel normal (queratinocitos).

## Importancia clínica 
Os niveis de AQP3 adoitan ser máis baixos na psoríase que cando a pel está sa.

## Notas 
## Véxase tamén 
### Outros artigos 
* Acuaporina

### Bibliografía 
*
*
*
*
*
*
*
*
*
*
*
*
*
*
*
*
*
*

### Ligazóns externas 
* Sistema de grupos sanguíneos GIL en BGMUT Blood Group Antigen Gene Mutation Database no NCBI, NIH
*
Acuaporina 9

A **acuaporina 9** é unha proteína que funciona como canle acuosa de membrana que nos humanos está codificada polo xene ***AQP9*** do cromosoma 15.

As proteínas intrínsecas maiores/acuaporinas son unha familia de canles de membrana selectivas para a auga. A acuaporina 9 ten unha maior semellanza de secuencia coa AQP3 e a AQP7 e en conxunto poden formar unha subfamilia. A acuaporina 9 permite o paso dunha ampla variedade de solutos non cargados. A AQP9 estimula o transporte de urea e a permeabilidade osmótica para a auga. Existen informes contraditorios sobre o seu papel en proporcionar permeabilidade ao glicerol. A acuaporina 9 pode tamén ter algún papel nas funcións especializadas dos leucocitos, tales como a resposta inmunolóxica e a actividade bactericida.

## Notas 
## Véxase tamén 
### Outros artigos 
* Acuaporina

### Bibliografía 
*
*
*
*
*
*
*
*
*
*
*
*
*
*

### Ligazóns externas 
* 
* 

*Este artigo incorpora txtos da Biblioteca Nacional de Medicina dos Estados Unidos, que está en dominio público*.
Cunchas (instrumento musical)

As **cunchas**, xeralmente de vieira, son utensilios empregados na música tradicional galega para o acompañamento do canto ou doutros instrumentos. Pertencen á categoría dos idiófonos refregados.

## Características 
O uso das cunchas de vieira como instrumento musical aparece amplamente documentado por toda a xeografía galega, mesmo en lugares moi afastados das costas. Sendo moi frecuente o seu uso para acompañar o canto ou ao carón de instrumentos como pandeiretas, latas, pandeiros ou gaitas. etc.

O tamaño das cunchas ten unha influencia determinante no son, as máis grandes producen un son máis grave en tanto que as pequenas teñen unha sonoridade máis aguda. Poden acadarse variacións no timbre tocando cara ao centro ou cara ao bordo da cuncha.

## Técnica 
Para tocar as cunchas unha delas sostense na man esquerda coa parte cóncava cara a man e a parte estriada cara a fora. A man dereita sostén a outra cuncha, tamén coas estrías cara a fóra, coa parte dentada sempre na dirección dos dedos. A cuncha da man dereita é a que leva o ritmo, refregando e percutindo sobre a da esquerda, permitindo producir doadamente os ritmos básicos propios da cultura galega.

## Notas 
## Véxase tamén 
### Bibliografía 
* 

### Ligazóns externas 
* Cunchas de vieiras (Tutorial). - Gaita e percusión de Galicia (2015). Youtube
The Heart Is a Monster

***The Heart Is a Monster*** é o cuarto álbum de estudio da banda estadounidense de rock alternativo Failure, publicado o 30 de xuño de 2015 a través do selo INgrooves Music Group. Trátase da continuación de *Fantastic Planet* de 1996.

## Listaxe de cancións 
## Notas
Money Shot

***Money Shot*** (estilizado como ***Money $hot***) é o terceiro álbum de estudio da banda estadounidense de rock alternativo Puscifer, publicado o 30 de outubro de 2015 a través do selo Puscifer Entertainment.

O álbum anunciouse o día 29 de xullo de 2015 coa publicación do primeiro sinxelo, "Grand Canyon".

## Listaxe de cancións 
## Notas
An Object

***An Object*** é o cuarto álbum de estudio da banda estadounidense de noise rock No Age, publicado o 19 de agosto de 2013 a través do selo Sub Pop. A banda fisicamente creou, imprimiu, empaquetou e fabricou coas súas propias mans 10 000 unidades do disco.

## Listaxe de cancións 
## Notas
Ragin', Full On

'''''Ragin', Full On''''' é o primeiro álbum de estudio da banda estadounidense de rock alternativo Firehose, publicado en 1986 a través do selo SST Records. Foi editado despois da separación da influente banda de punk rock Minutemen debido á morte do seu guitarrista D. Boon. Os membros da banda compuxeron os temas con distintas combinacións, ás veces incluíndo á vocalista Kira Roessler.

## Listaxe de cancións 
## Notas
Good God's Urge

'''''Good God's Urge'''* é o segundo e derradeiro álbum de estudio da banda estadounidense de rock alternativo Porno for Pyros, publicado o 28 de maio de 1996 a través do selo Warner Bros. Records. Foi o único disco do grupo en contar co baixista Mike Watt, que axidou á banda a rematar o traballo despois de que Martyn LeNoble deixase o grupo antes de rematar de gravar todos os baixos. Lanzáronse tres sinxelos do disco.

Ademais de Watt, colaboraron moitos músicos máis en varios dos temas. A canción "Porpoise Head" conta con Daniel Ash, David J e Kevin Haskins de Bauhaus, Love and Rockets e The Bubblemen. *Good God's Urge'' tamén marcou unha reunión do ex-guitarrista de Jane's Addiction Dave Navarro cos seus antigos compañeiros, tocando a guitarra con eles no tema "Freeway". A canción tamén conta con Flea, compañeiro de Navarro en Red Hot Chili Peppers, que se uniría a Farrell, Perkins e Navarro para unha reunión de Jane's Addictiono seguinte ano.

A entón moza de Farrell, Christine Cagle, aparece na portada do disco.

Porno for Pyros entraría en hiato pouco despois do lanzamento deste traballo porque ao guitarrista Peter DiStefano diagnosticáronlle un cancro.

## Listaxe de cancións 
## Notas
Encoro dos Peares

O **encoro dos Peares** é un pantano artificial creado en 1955 no río Miño, situado entre os concellos de Carballedo e Pantón, na provincia de Lugo. A súa capacidade é de 182 hm³ e ocupa unha superficie de 535 hectáreas.

A súa presa é de gravidade e ten unha altura de 94 m. Dispón dunha central hidroeléctrica para o seu aproveitamento.

## Galería de imaxes 

Ficheiro:Embalse dos Peares Galiza.jpg|Encoro dos Peares

## Véxase tamén 
### Ligazóns externas 
* Estado do encoro dos Peares
Encoro de Velle

O **encoro de Velle** é un pantano artificial inaugurado en 1966 no río Miño. Está situado na parroquia de Velle, no concello de Ourense, ao norte da cidade. A súa capacidade é de 17 hm³ e ocupa unha superficie de 263 hectáreas.

A súa presa é de gravidade e ten unha altura de 27 m. Úsase para o abastecemento de auga potable e tamén ten unha central hidroeléctrica.

## Véxase tamén 
### Ligazóns externas 
* Estado do encoro de Velle
Walk the Sky

***Walk the Sky*** é o sexto álbum de estudio da banda estadounidense de metal alternativo Alter Bridge, publicado o 18 de outubro de 2019 a través do selo Napalm Records. Foi producido polo seu colaborador habitual Michael Baskette, que produciu todos os discos do grupo dende o *Blackbird* de 2007. O primeiro sinxelo do traballo foi "Wouldn't You Rather", foi lanzado o día 28 de xuño. O segundo, "Pay No Mind", apareceu o 25 de xullo. As cancións "Take The Crown", "In the Deep" e "Dying Light" tamén serían publicadas como sinxelos. A arte do disco foi deseñada por Dan Tremonti, irmán do guitarrista Mark Tremonti. Xunto co anuncio do lanzamento deste álbum, tamén se revelou que a banda iniciaría unha xira europea con Shinedown, Sevendust e The Raven Age a finais do ano 2019.

## Listaxe de cancións 
## Notas
Selección de rugby de Hong Kong

A **Selección de rugby de Hong Kong**, alcumados os *Dragons* (do inglés: *Dragóns*), representa a Hong Kong nas competicións oficiais de rugby. É unha das mellores seleccións de rugby do continente, ficando en varios ocasións cerca de xogar a Copa do Mundo de Rugby. Hong Kong está considerada por World Rugby como un equipo de terceira categoría (Desenvolvemento 1). 

## Véxase tamén 
### Ligazóns externas 
* Páxina web oficial da Hong Kong Rugby Union
Victoria Legrand

**Victoria Garance Alixe Legrand**, nada en París o 28 de maio de 1981, é unha músico franco-estadounidense, coñecida sobre todo por ser a principal vocalista, compositora e teclista da banda de dream pop Beach House.

## Traxectoria
Legrand medrou en Filadelfia (Pensilvania). De nena comezou a aprender a tocar o piano, pero deixouno con 18 anos. Estudou arte dramático no Vassar College. Despois de graduarse no ano 2003 mudouse a París para estudar interpretación en L'École Internationale de Théâtre Jacques Lecoq. Tras quedar decepcionada coa escola regresou a Filadelfia en 2004.

Victoria é sobriña do compositor francés Michel Legrand e de Christiane Legrand de The Swingle Singers. De adolescente formou parte dunha banda de versións de Led Zeppelin.

No ano 2004 Legrand coñeceu ao nativo de Baltimore Alex Scally, e rapidamente formaron un dúo, Beach House. Legrand adoita a mencionar como traballan organicamente xuntos, e como, en Scally, atopou a súa "alma xemelga musical". Os dous levan gravados sete álbums de estudio como Beach House: *Beach House* (2006), *Devotion* (2008), *Teen Dream* (2010), *Bloom* (2012), *Depression Cherry* e *Thank Your Lucky Stars* (2015), e *7* (2018).

## Notas
Decadence

***Decadence*** é o primeiro álbum de estudio da banda estadounidense de indie rock Head Automatica, publicado o 17 de agosto de 2004 a través do selo Warner Bros. Records.

## Listaxe de cancións 
## Notas
Puzzle (álbum de Amiina)

***Puzzle*** é o segundo álbum de estudio da banda islandesa de post-rock Amiina, publicado o 27 de setembro de 2010 a través do selo Amínamúsík Ehf. Este disco ten referencias do EP do grupo *Re Minore*, ao ser os temas "Ásinn", "Púsl" e "Sicsak" versións reelaboradas dos temas "Ásinn", "Þristurinn" e "Tvisturinn" dese lanzamento. Ademais, o tema "Mambó" é unha versión reelaborada de "Ammælis", do sinxelo "Seoul".

Como parte do paquete de reserva do disco a banda publicou un vídeo do grupo tocando o tema "Glámur" do seu anterior álbum, *Kurr*, no Reykjavík Arts Festival de 2008. Este concerto foi a primeira actuación do cuarteto orixinal con Magnús Trygvason Eliassen e Kippi Kaninus (Guðmundur Vignir Karlsson), marcando o inicio da súa colaboración.

Editáronse dous sinxelos co álbum: "Over & Again" publicouse no mes de maio de 2010 en CD e incluía tamén unha remestura de "Hemipode", realizada por Kippi Kaninus (orixinalmente do EP *AnimaminA*), e "What are we waiting for?", editado no mes de setembro como sinxelo dixital cos temas "What are we waiting for?", "Blauwber" e "Nebula".

## Listaxe de cancións 
## Notas
Warpaint (álbum de Warpaint)

***Warpaint*** é o segundo álbum de estudio da banda estadounidense de indie rock Warpaint, publicado o 17 de xaneiro de 2014 a través do selo Rough Trade Records. Producido por Flood e a propia banda, o disco foi precedido polo sinxelo "Love Is to Die". O traballo caracterízase polo seu son dream pop.

## Listaxe de cancións 
## Notas
Lista de filmes en galego con maior recadación

A continuación detállase unha **lista dos filmes en galego con maior recadación** da historia do cinema de Galicia.

## Lista de filmes 
## Notas 
## Véxase tamén 
### Outros artigos 
* Lista de filmes coas maiores recadacións
* Cinema de Galicia
Box of Secrets

***Box of Secrets*** é o primeiro álbum de estudio da banda inglesa de rock alternativo Blood Red Shoes, publicado o 14 de abril de 2008 a través do selo Mercury Records. O disco foi filtrado a Internet no mes de novembro de 2007.

Varios dos temas foron lanzados anteriormente como sinxelos en edición limitada, incluído "I Wish I Was Someone Better", "ADHD", "It's Getting Boring By the Sea" e "You Bring Me Down". O último deles foi regravado e reeditado antes do lanzamento do álbum. "Try Harder" foi unha cara b do lanzamento orixinal do sinxelo "You Bring Me Down". Todos os sinxelos apareceron como versións regravadas en *Box of Secrets*, coa excepción de "I Wish I Was Someone Better". O sinxelo "Say Something, Say Anything" foi publicado o 7 de abril de 2008 para coincidir co lanzamento do álbum.

A canción título non aparece no álbum. "Box of Secrets" foi unha cara b do sinxelo "It's Getting Boring by the Sea" e tamén aparece no recompilatorio ''I'll Be Your Eyes''. O título procede dunha frase entre os dous membros para describir cousas que poden dicirse entre eles, pero non a outros.

A canción de peche, "Hope You're Holding Up", é o primeiro tema de Blood Red Shoes en contar con outra persoa que non fose membro do grupo, neste caso con Harriet de Los Campesinos! tocando o violín.

## Listaxe de cancións 
## Notas
Ken Andrews

**Ken Andrews**, nado como **Kenneth Andrew Doty** o 18 de xuño de 1967, é un músico, cantante, compositor e produtor estadounidense. Andrews naceu en Seattle, Washington, e estudou nunha escola de cine nos Ánxeles antes de que a súa banda Failure asinase un contrato co selo Slash Records.

## Carreira 
Andrews é coñecido sobre todo por ser cofundador, principal vocalista, guitarrista, baixista e co-compositor da banda de rock alternativo Failure. Tamén tocou en Replicants, unha banda de versións onde tamén tocaban membros de Tool. Tras a separación de Failure en 1997 gravou música baixo o nome de ON, e posteriormente montou e liderou a banda Year of the Rabbit. Andrews tocou en solitario, ademais de colaborar nunha "banda dixital" chamada Digital Noise Academy con Justin Meldal-Johnsen, Sharky Laguana (Creeper Lagoon), Jordon Zadorozny e Charlotte Martin (coa que Andrews casou en 2005), entre outros. En 2014 Andrews reuniuse cos membros de Failure Greg Edwards e Kellii Scott. Xuntos iniciaron unha xira por Norteamérica, que incluíu dúas datas con A Perfect Circle e Puscifer para celebrar o 50 aniversario de Maynard James Keenan.

Ademais do seu traballo como músico, Andrews tamén produciu e mesturou material de moitos artistas, como Nine Inch Nails, Beck, Lostprophets, Pete Yorn, A Perfect Circle, Tenacious D, Black Rebel Motorcycle Club, Candlebox ou Mae, entre outros. Tamén destaca a súa participación na produción de "You Know My Name", o tema para a película do 2006 de James Bond *Casino Royale*, interpretada polo líder de Soundgarden Chris Cornell.

## Notas
Heads Up (álbum)

***Heads Up*** é o terceiro álbum de estudio da banda estadounidense de indie rock Warpaint, publicado o 23 de setembro de 2016 a través do selo Rough Trade Records. O disco foi producido polo propio grupo xunto con Jake Bercovici, que xa traballara no seu EP de estrea, *Exquisite Corpse* (2008). O álbum foi precedido polo sinxelo "New Song".

## Listaxe de cancións
Weezer (Teal Album)

***Weezer***, tamén coñecido como **Teal Album**, é o décimo segundo álbum de estudio da banda estadounidense de pop rock Weezer, publicado dixitalmente o 24 de xaneiro de 2019 a través dos selos Crush Management e Atlantic Records, cunha edición física o 8 de marzo. Trátase do seu quinto disco autotitulado e está composto por versións, sendo o primeiro traballo deste tipo do grupo. Anunciouse e publicouse o mesmo día como adianto sorpresa ao décimo terceiro álbum de Weezer, que foi publicado o 1 de marzo. O álbum tivo críticas de todo tipo, loubando algúns críticos a frivolidade consciente do proxecto mentres que outros criticaban os arranxos.

## Listaxe de cancións
Incitare

***Incitare*** é o primeiro álbum de estudio da banda estadounidense de jazz rock fusion Volto!, publicado o 23 de xullo de 2013 a través do selo Concord Music Group.

## Listaxe de cancións 
## Notas
Selección de rugby de Kenya

A **Selección de rugby de Kenya**, alcumados os *Simbas* (do suahili: *Leóns*), representa a Kenya nas competicións oficiais de rugby. Aínda que non conseguiu participar na Copa do Mundo de Rugby, Kenya está considerada por World Rugby como o equipo de terceira categoría (Desenvolvemento 1). 

## Véxase tamén 
### Ligazóns externas 
* Páxina web oficial da Kenya Rugby Union
Fear Inoculum

***Fear Inoculum*** é o quinto álbum de estudio da banda estadounidense de metal progresivo Tool, publicado o 30 de agosto de 2019 a través dos selos Tool Dissectional, Volcano Entertainment e RCA Records. Foi o primeiro álbum do grupo en 13 anos, debido a problemas creativos, persoais e legais que os membros do grupo se atoparon dende o lanzamento de *10,000 Days*. O álbum foi editado coa aclamación da crítica, coincidindo moitas recensións en que a banda refinara con éxito o seu característico son. O álbum chegou ao número 1 da lista estadounidense *Billboard 200*, o seu terceiro disco seguido en conseguilo, vendendo o equivalente a 270 000 álbums. O álbum tamén chegou á cima das listas doutros cinco países na súa primeira semana.

Dúas cancións do álbum reccibiron nomeacións aos Grammy: o primeiro sinxelo, "Fear Inoculum", ao Grammy á mellor canción de rock, e "7empest", ao de mellor interpretación de metal, conseguindo esta última canción o premio.

## Listaxe de cancións 
## Notas
Zandvoort

**Zandvoort** () é un concello na provincia de Holanda Setentrional, Países Baixos. É un dos principais balnearios de praia dos Países Baixos, ten unha longa praia de area, bordeada pola costa. Tamén é a sede do circuíto de carreiras máis importante do país, o circuíto de Zandvoort.

Hai unha praia nudista situada a uns 2 km ao sur, con 6 cafés ou restaurantes, esténdese varios quilómetros máis ao sur. O municipio de Zandvoort está formado polas comunidades de Bentveld e Zandvoort; tiña unha poboación de 17.011 hbitantes en 2019.

## Historia 
thumb | left | Mapa topográfico de Zandvoort, 2014
Sábese que Zandvoort existía no 1100, chamada *Sandevoerde* (unha combinación de "area" e "voorde", que significa vao. Ata 1722 a zona estaba baixo o control dos Señores de Brederode. A aldea dependeu da pesca durante moitos séculos ata o século XIX, cando comezou a transformarse nun balneario costeiro, seguindo o patrón establecido por cidades similares no Reino Unido. En 1828 inaugurouse o primeiro resort. Despois, moitas persoas salientables visitarían Zandvoort, incluída a Isabel de Wittelsbach de Baviera en 1884 e 1885. A mediados do mesmo século, comezou o cultivo da pataca nas dunas.

En 1881 abriuse a estación de ferrocarril preto da costa, seguida da conexión tranvía con Haarlem en 1899, o que aumentou enormemente o turismo de praia. En 1905, unha das primeiras películas de ficción holandesa filmouse na cidade *De máisaventure van een Fransch heertje zonder pantalon aan het strand Zandvoort*. Durante a segunda guerra mundial, Zandvoort resultou moi danada. O 23 de maio de 1942, prohibiuse o acceso á praia e varios meses despois a cidade quedou case completamente deshabitada. Os resorts e avenidas demoléronse para dar paso ás fortificacións costeiras do Muro Atlántico.

Despois da guerra, o crecemento da cidade acelerouse, correspondendo co crecemento do turismo. En 1948, construíuse o Circuíto Park Zandvoort, aloxando o Gran Premio dos Países Baixos durante varias décadas. Zandvoort segue sendo unha das principais localidades holandesas, onde case a metade de todo o emprego está relacionado co turismo. O cantante holandés Willem Duyn coa canción *De Eerste Trein Naar Zandvoort* ("Primeiro tren a Zandvoort"), inspirada na canción estadounidense Chattanooga Choo Choo unha crónica do caos e alboroto no primeiro tren costeiro, foi un éxito no verán de 1983.

## Transporte 
Zandvoort, torre da auga | thumb | right | 170px
Zandvoort ten unha estación, con servizos cada media hora a Haarlem e Ámsterdam, con servizos adicionais a Haarlem durante o verán. A estación é Zandvoort aan Zee railway station.

## Notas
## Véxase tamén
* Circuíto Park Zandvoort
	

### Ligazóns externas
*Páxina oficial
Henrik Nordbrandt

**Henrik Nordbrandt**, nado o 21 de marzo de 1945 en Frederiksberg (municipio anexo a Copenhague), e finado o 31 de xaneiro de 2023, foi un poeta, novelista e ensaísta dinamarqués.

## Traxectoria 
Fixo o seu debut literario en 1966 co poemario *Digte*. Foi galardoado co Premio de Literatura do Consello Nórdico no ano 2000 polo poemario *Drømmebroer* (Pontes soñadas).

Malia ser un escritor dinamarqués, pasou gran parte da súa vida na costa Mediterránea (máis en concreto, en Turquía, Grecia e Italia), algo que influíu na súa escritura.

## Obra 
* *Digte* (1966)
* *Miniaturer* (1967)
* *Syvsoverne* (1969)
* *Omgivelser* (1972)
* *Opbrud og ankomster*
* *Ode til blæksprutten og andre kærlighedsdigte*
* *Glas*
* *Istid* (1977)
* *Guds hus* (1977)
* *Breve fra en ottoman* (1978)
* *Rosen fra Lesbos* (1979)
* *Spøgelseslege* (1979)
* *Forsvar for vinden under døren* (1980)
* *Armenia* (1982)
* *84 digte*
* *Armenia* (1984)
* *Violinbyggernes by* (1985)
* *Håndens skælven i november* (1986)
* *Vandspejlet* (1989)
* *Glemmesteder* (1991)
* *Støvets tyngde* (1992)
* *Ormene ved himlens port* (1995)
* *Egne digte*
* *Drømmebroer*
* *Besøgstid*

## Véxase tamén 
### Ligazóns externas 
* Henrik Nordbrandt en Litteratursiden.dk 
* Listaxe de premios e obras en Litteraturpriser.dk
Blair Witch (filme)

***Blair Witch*** é un filme estadounidense de 2016 dirixido por Adam Wingard e escrito por Simon Barrett. É o terceiro e derradeiro filme da serie *Blair Witch* e a secuela directa do filme de 1999 *The Blair Witch Project*, ignorando os eventos do filme de 2000 *Book of Shadows: Blair Witch 2*. *Blair Witch* está protagonizado por James Allen McCune, Callie Hernandez, Brandon Scott, Corbin Reid, Valorie Curry e Wes Robinson. O filme, rodado no estilo de metraxe atopada, e conta a historia dun grupo de estudantes e os seus guías locais que entran no bosque das Black Hills Forest, en Maryland para desvelar os misterios arredor da desaparición de Heather Donahue, a irmá dun dos personaxes.

## Personaxes 
* James Allen McCune como James Donahue
* Callie Hernandez como Lisa Arlington
* Brandon Scott como Peter
* Corbin Reid como Ashley
* Valorie Curry como Talia
* Wes Robinson como Lane

## Notas 
## Véxase tamén 
### Ligazóns externas 
* 
* Ficha en RottenTomatoes 
* Ficha en BoxOfficeMojo 
* Ficha en Metacritic
Popaganda

***Popaganda*** é o segundo álbum de estudio da banda estadounidense de indie rock Head Automatica, publicado o 6 de xuño de 2006 a través do selo Warner Bros. Records. O disco foi producido por Howard Benson.

## Listaxe de cancións 
## Notas
Selección de rugby de Costa do Marfil

A **Selección de rugby de Costa do Marfil**, alcumados *Les Éléphants* (do francés: *Os Elefantes*), representa a Costa do Marfil nas competicións oficiais de rugby. Tendo participado na Copa do Mundo de Rugby de 1995, Costa do Marfil está considerada por World Rugby como equipo de terceira categoría (Desenvolvemento 1). 

## Véxase tamén 
### Ligazóns externas 
* Páxina de Costa do Marfil en World Rugby
Rafael Fernández Lorenzo

**Rafael Fernández Lorenzo,** nado en Cangas o 13 de maio de 1962, é un escritor galego enfocado na literatura infantil/xuvenil.

## Traxectoria 
Dende cedo colabora en diversas publicacións de creación e crítica literaria. Estudou Educación Social. Colaborador habitual con artigos de crítica literaria en medios como *Faro da Cultura*, *A Nosa Terra*,*Vieiros*, *Diario 16 de Galicia* e *Fadamorgana.*

## Obra 
* *O mar do cerne* (1987)
* *Son media ducia e parecen cen* (Ir Indo, 1991)
* *O ladrón de voces* (Kalandraka, 1998)
* *As flores do meu amigo* (Edicións Xerais de Galicia, 2000)
* *Conversas con Bernardino Graña*, con Héitor Mera (Edicións Xerais, 2005)
* *As carriolas do mencer* (Ir Indo, 2013)
* *Abecedario de Ricardo Carvalho Calero* (Rinoceronte, Morgante, 2019)
* *Abecedario de Bernardino Graña* (Rinoceronte, Morgante, 2020)
**Cocotibur* (2021). Xerais, Merlín. Ilustracións de Eteban Souto. 88 páxs. ISBN 978-84-9121-807-4. ePub: ISBN 978-84-9121-839-5.
**As pedras verdes* (2024). Xerais, col. Camaleón. Ilustracións de Tamara Baz. 128 páxs. ISBN 978-84-1110-582-8. ePub: ISBN 978-84-1110-592-7.
#### Obras traducidas 
* *El ladrón de voces*, 1999, kalandraka
* *Son media docena y parecen cien*, 1993, Pirene
* *São meia dúzia *mas* parecem *cem, 1992, Civilização Editora.
* *Dozenerdi dira, ehum dirudite*, 1991, Erein
* *Són mitja dotzena però semblen cent, 1991, Pirene*

## Premios 
* 2023: Premio Raíña Lupa de literatura infantil, por *As pedras verdes*.

## Notas 
## Véxase tamén 
### Bibliografía 
* 
* 
* 
* 
* 

### Ligazóns externas 
* Ficha do autor na páxina web de Xerais
* Ficha do autor na páxina web de Edicións Morgante
Amelia Verdejo Rodríguez

**Amelia Verdejo Rodríguez**, nada en Bueu en 1956, é unha matemática e divulgadora científica galega.

## Traxectoria 
Licenciouse en Matemáticas pola Universidade de Santiago de Compostela no ano 1978. Doutorouse en Matemáticas pola Universidade de Vigo en 1997.

Foi docente en institutos de BUP (1979-1992), na USC (1978-79) e na Universidade de Vigo (1992-2018). Profesora de análise matemática da Facultade de Ciencias Económicas e Empresariais, tamén é divulgadora da cuestión de igualdade das mulleres científicas.

Escribe e investiga sobre a cuestión da igualdade de xénero na docencia e na historia universal das matemáticas. Destaca o seu labor e loita para a visibilidade das mulleres no eido científico.
* *Mujeres matemáticas. Trece matemáticas, trece espejos*. Ed. SM-RSME 2019. Marta Macho Stadler (coordinadora), Amelia Verdejo Rodríguez e outras autoras e autores.

## Recoñecementos
Accésit a materiais docentes con perspectiva de xénero da Universidade de Vigo pola iniciativa *Matemáticas en pé de igualdade*.

## Notas
Diadème

thumb|256px|Maquete de Diadème no museo de Bourget.
**Diadème** foi o nome de dous satélites xeodésicos franceses.

## Características 
Os dous Diadème foron lanzados mediante foguetes Diamant A desde o complexo de lanzamento de Hammaguira.

Diadème 1 foi lanzado o 8 de febreiro de 1967, pero o foguete lanzador deixouno nunha órbita máis baixa do previsto. Diadème 2 foi lanzado sete días despois, o 15 de febreiro, chegando á súa órbita prevista sen problemas.

Os dous satélites estaban adicados a facer estudos xeodésicos, contando para iso con trasmisores Doppler e con retrorreflectores para poder medir a súa distancia desde terra con precisión.

## Notas 
## Véxase tamén 
### Outros artigos 
*Diamant A
Factor reumatoide

O **factor reumatoide** (FR ou RF polas súas siglas en inglés) é o primeiro autoanticorpo que se encontrou na artrite reumatoide. Defínese como un anticorpo contra a porción Fc da IgG e diferentes factores reumatoides poden recoñecer distintas partes do complexo IgG-Fc. O factor reumatoide e a IgG únense para formar inmunocomplexos que contribúen ao proceso da enfermidade.

O factor reumatoide pode tamén ser unha crioglobulina (anticorpo que precipita ao arrefriar unha mostra de sangue); pode ser unha crioglobulina de tipo  2 (IgM monoclonal a IgG policlonal) ou tipo 3 (IgM policlonal a IgG policlonal).

Aínda que se encontra predominantemente como IgM, o factor reumatoide pode ser de calquera dos isotipos de inmunoglobulinas, é dicir, IgA, IgG, IgM, IgE, e IgD.

## Probas diagnósticas 
O factor reumatoide avalíase a miúdo en pacientes dos que se sospeita que teñen algún tipo de artrite, incluso se os resultados positivos poden deberse a outras causas, e os resultados negativos non descartan a enfermidade. Pero, en combinación con outros signos e síntomas, pode ser importante para o diagnóstico e a prognóstico da enfermidade. Forma parte dos criterios habituais utilizados para distinguir a artrite reumatoide.

A presenza do factor reumatoide no soro sanguíneo pode tamén indicar a presenza de actividade autoinmune non relacionada coa artrite reumatoide, como a asociada co rexeitamento de tecidos ou órganos transplantados. Nese casos, o factor reumatoide pode servir como un dos varios marcadores serolóxicos para a autoinmunidade. A sensibilidade do factor reumatoide pola artrite reumatoide establecida é de só o 60-70% cunha especificidade do 78%.

## Interpretación 
Encóntranse altos niveis de factor reumatoide (en xeral de máis de 20 IU/mL, 1:40, ou máis do percentil do 95, aínda que hai certa variación entre os laboratorios) na artrite reumatoide (presente no 80%) e a síndrome de Sjögren (presente no 70%). Tamén se encontra na infección polo virus de Epstein–Barr ou parvovirus e en do 5 ao 10% de persoas sas, especialmente as vellas.

Hai unha asociación entre o factor reumatoide e a sinovite máis persistentemente activa, e con máis danos articulares, maior discapacidade final e artrite.

Ademais da artrite reumatoide, o factor reumatoide pode tamén ser elevado en:
* Lupus eritematoso sistémico
*Artrite idiopática xuvenil
* Síndrome de Sjögren
* Mononucleose infecciosa e calquera infección viral crónica
* Sarcoidose
* Malaria
* Leucemia
* Dermatomiosite
* Esclerose sistémica

## Notas 
## Véxase tamén 
### Ligazóns externas 
* RF en MedlinePlus
* *Rheumatoid Factor* en Lab Tests Online
* Medscape - Emedicine Rheumatoid factor
* Rheumatoid Factor en WebMD
Os soños na gaiola

***Os soños na gaiola*** pode referirse a:

****Os soños na gaiola***, obra literaria de Manuel María (1968);
****Os soños na gaiola***, disco musical de Suso Vaamonde (1978).
Campionato Mundial de Piragüismo en Maratón

O **Campionato Mundial de Piragüismo en Maratón** é a máxima competición mundial de piragüismo en maratón. Está organizado pola Federación Internacional de Piragüismo e normalmente comeza e remata no mesmo lugar, e acostuma a incluír tramos nos que os piragüistas deben levar a piragua a costas para superar obstáculos. As categorías varían segundo o número de atletas por piragua, a lonxitude do percorrido e se a embarcación é unha canoa ou un kayak. Nun kayak, a pa está colocada no sentido de percorrido e úsase unha pa de dobre lámina. Nunha canoa o padexeiro axeónllase sobre un xeonllo coa outra perna cara a adiante e o pé en posición horizontal sobre o chan da embarcación e padexa dun só lado da canoa. Os Campionatos Mundiais celebráronse cada dous anos dende 1988, volvéndose anuais en 1998. 

## Edicións 
* 1988:  Nottingham
* 1990:  Copenhague
* 1992:  Brisbane
* 1994:  Ámsterdam
* 1996:  Vaxholm
* 1998:  Cidade do Cabo
* 1999:  Győr
* 2000:  Dartmouth
* 2001:  Stockton-on-Tees
* 2002:  Zamora
* 2003:  Valladolid
* 2004:  Bergen
* 2005:  Perth
* 2006:  Trémolat
* 2007:  Győr
* 2008:  Týn nad Vltavou
* 2009:  Vila Nova de Gaia
* 2010:  Banyoles
* 2011:  Singapur
* 2012:  Roma
* 2013:  Copenhague
* 2014:  Oklahoma City
* 2015:  Győr
* 2016:  Brandenburg an der Havel
* 2017:  Pietermaritzburg
* 2018:  Vila Verde
* 2019:  Shaoxing
* 2020:  Baerum
* 2021:  Pitești
* 2022:  Ponte de Lima

## Medallistas 
### K1 masculino 
### K2 masculino 
### C1 masculino 
### C2 masculino 
### K1 feminino 
### K2 feminino 
### C1 feminino 
*

## Notas
Nicolaus Michael Oppel

**Nicolaus Michael Oppel** (ás veces escrito o sen nome como **Nikolaus**), nado na vila de Schönficht, Alto Palatinado (hoxe no *Land* de Baviera) o 7 de decembro de 1782, e finado en Múnic o 16 de febreiro de 1820, foi un zoólogo especializado en herpetoloxía, taxónomo e ilustrador alemán. 

## Traxectoria 
Oppel foi alumno e traballou como asistente de André Marie Constant Duméril (1774-1860) no Museo Nacional de Historia Natural de Francia de París catalogando e clasificando especies de réptiles. 

En 1811 publicou un libro titulado *Die Ordnungen, Familien und Gattungen der Reptilien, als Prodrom einer Naturgeschichte derselben* (As ordes, familias e xéneros dos réptiles, como un pródromo dunha Historia Natural dos mesmos) no que estableceu a orde dos *Squamata* (escamosos) e as familias dos *Cheloniidae* (queloníidos) e os *Colubridae* (colúbridos), e a subfamilia dos *Crotalinae* (crotalinos), así como varios xéneros que aínda usan os taxónomos na actualidade.

Con Friedrich Tiedemann (1781-1861) e Joseph Liboschitz (1783-1824), foi coautor de *Naturgeschichte der Amphibien* (Historia Natural dos anfibios), publicada en 1817.

Outras obras debidas a Oppel son:
* *Sur la classification des reptiles* (1811).
* *Calendarium anni millesimi quadringentesimi undecimi: ex laminis ligneis perantiquis in bibliotheca sua asservatis arte Lithographiae anno 1796 ab Aloisio Senefelder inventae descriptum* (1814). (Con Carl Erenbert Moll,  Hermann Mitterer e Alois Senefelder).

## Abreviatura 
A abreviatura **Oppel** emprégase para recoñecer a Nicolaus Michael Oppel como autoridade na descrición e taxonomía en zooloxía.

## Notas
Matt Wachter

**Matthew Walter "Matt" Wachter**, nado o 5 de xaneiro de 1976, é un músico estadounidense coñecido sobre todo por tocar o baixo nas bandas de rock alternativo 30 Seconds to Mars e Angels & Airwaves.
Aleix Font

**Aleix Font Rodríguez**, nado o 11 de marzo de 1998 en Barcelona, é un xogador profesional de baloncesto español que actualmente xoga para o Leyma Coruña da Liga ACB.

## Traxectoria 
O 2 de novembro de 2019, anunciouse a súa cesión ata final de tempada ó Obradoiro CAB da Liga ACB.

O 21 de agosto de 2020, Font rescindiu o seu contrato co FC Barcelona e asinou un contrato de catro tempadas co Basket Zaragoza 2002 da Liga ACB. Na súa primeira tempada co Zaragoza, foi cedido ó Bàsquet Girona da Liga LEB Ouro. O 10 de decembro de 2020, o Zaragoza recuperou ó xogador debido ás lesións de longa duración de dous dos seus xogadores.

O 29 de xullo de 2022, anunciouse a fichaxe de Font por unha tempada co Básquet Coruña da Liga LEB Ouro. Ó remate da súa primeira tempada na Coruña, Font acadou o galardón ó mellor xogador da tempada co club coruñés. O 13 de xullo de 2023, Font renovou co Básquet Coruña por unha tempada máis.

## Notas 
## Véxase tamén 
### Ligazóns externas 
* Perfil en FEB.es
Buda az sharm foru rikht

***Buda az sharm foru rikht*** (en ) é un filme iraniano de 2007 dirixido por Hana Makhmalbaf. O título do filme provén do libro *The Buddha Was Not Demolished in Afghanistan, It Collapsed Out of Shame*, escrito polo seu pai, Mohsen Makhmalbaf. O filme ten lugar no moderno Afganistán despois da derrota dos talibáns e conta a historia dunha nena afgá de cinco anos que quere asistir a unha escola acabada de abrir. A nena, chamada Bakhtay (Nikbakht Noruz) vive nas covas debaixo dos restos dos Budas de Bamiyán que foron destruídos polos talibáns en 2001. Bakhtay obsesiónase coa idea de asistir á escola mais debe loitar contra unha sociedade influenciada polo estrito control talibán, pola dominación masculina, pola guerra, pobreza e pola violencia.

## Personaxes 
* Abdolali Hoseinali como Talib boy
* Abbas Alijome como Abbas
* Nikbakht Noruz como Bakhtay

## Notas 
## Véxase tamén 
### Ligazóns externas 
*
Soberano

* **Soberano**, suxeito que ostenta unha autoridade única e suprema sobre un pobo;
* **Soberano,** monarca, persoa que ostenta a soberanía do Estado-nación
* **Soberano**, moeda de ouro do Reino Unido;
** **Cuarto de soberano**;
** **Dobre soberatno**;
** **Medio soberano**;
** **Quíntuplo soberano**;

## Véxase tamén 
* **Soberanía**
* **Soberanía alimentaria**
* **Soberanía nacional** 
* **Soberanía popular**
Strahinja Gavrilović

**Strahinja Gavrilović**, nado o 5 de abril de 1993 en Kragujevac, é un xogador profesional de baloncesto serbio. Cunha altura de 2,06 m xoga na posición de ala-pivote no Leite Río Breogán.

## Traxectoria 
### Clubs 
*  KK Dynamic (KLS, 2016−2017)
*  KK Partizan (KLS, 2017−2018)
*  KK Borac Čačak (KLS, 2018−2019)
*  CB Breogán (LEB, 2019− )

## Véxase tamén 
### Ligazóns externas 
* Perfil en eurobasket.com
Eloy Enciso

**Eloy Enciso Cachafeiro**, nado en Meira en 1975, é un director e guionista de cinema galego.

## Traxectoria 
Eloy Enciso formouse na escola de cinema de San Antonio de los Baños (Cuba), onde compartiu clase con Mauro Herce, que dirixiría a fotografía das súas tres longametraxes. A súa primeira longametraxe foi *Pic-nic* (2007), un documental filmado na praia de Benidorm. En 2012 filmou *Arraianos*, estreada en Locarno e premiada en Buenos Aires (Vanguardia y Género) e en Sevilla (Nuevas Olas). *Arraianos*, baseada na peza teatral *O bosque*, de Jenaro Marinhas del Valle, deuno a coñecer internacionalmente.

## Filmografía 
* *Cambiando la rueda* (Funk the Wheel, 2003, 7')
* *Isa003* (2003, 7')
* *La clase* (2004, 29')
* *No tan Buena Vista* (2004, 13')
* *Pic-nic* (2007, 75')
* *Arraianos* (2012, 66')
* *Longa noite* (2019, 91')

## Notas 
## Véxase tamén 
### Ligazóns externas
Longa noite

***Longa noite*** é un filme galego dirixido por Eloy Enciso. Estreouse na sección oficial do Festival Internacional de Cinema de Locarno o 14 de agosto de 2019.

## Sinopse 
O filme está baseado en textos de escritores como Max Aub, Luís Seoane, Alfonso Sastre, Ramón de Valenzuela, Jenaro Marinhas del Valle, José María Aroca, Ángeles Malonda ou Rodolfo Fogwill.

Logo da guerra civil española, Anxo regresa á súa vila natal nunha zona rural de Galicia. Alí atópase cos gañadores e cos vencidos da guerra: unha viúva que non quere lembrar, un comerciante que emigra, un prisioneiro republicano. A entrega dunha carta obriga a Anxo a cruzar a fronteira e adentrarse na longa noite franquista.

## Galardóns e nomeamentos 
## Notas 
## Véxase tamén 
### Outros artigos 
* Lista de filmes en galego con maior recadación
### Ligazóns externas 
* Páxina oficial
Selección de rugby de Corea do Sur

A **Selección de rugby de Corea do Sur**, oficialmente segundo World Rugby de **Corea**, representa a Corea do Sur nas competicións oficiais de rugby. Está considerada por World Rugby como o equipo de terceira categoría (Desenvolvemento 1). 

## Véxase tamén 
### Ligazóns externas 
* Páxina de Corea do Sur en World Rugby
The Dark Wind (filme de 1991)

***The Dark Wind*** é un filme estadounidense de 1991 dirixido por Errol Morris. Baséase na novela *The Dark Wind* de Tony Hillerman, un libro de misterios ambientado na realidade navagho do suroeste dos Estados Unidos. Está protagonizado por Lou Diamond Phillips no papel de Jim Chee, e por Fred Ward como Joe Leaphorn.

## Personaxes 
* Lou Diamond Phillips como Oficial Jim Chee
* Fred Ward como Tenente Joe Leaphorn
* John Karlen como Jake West
* Gary Farmer como Albert Dashee
* Michelle Thrush como Shirley Topaha
* Guy Boyd como Axente Johnson
* Blake Clark como Ben Gaines
* Gary Basaraba como Larry

## Véxase tamén 
### Ligazóns externas 
* 
* Ficha en RottenTomatoes
Paradela, Moldes, Boborás

**Paradela** é un lugar da parroquia de Moldes no concello ourensán de Boborás na comarca do Carballiño.

## Lugares e parroquias 
### Lugares de Moldes 
### Parroquias de Boborás
Alfonso Feijoo García

**Alfonso Feijoo García**, nado en Donostia o 5 de xaneiro de 1953, é un xogador de rugby retirado, seleccionador español entre 1997 e 1999, e presidente da Federación Española de Rugby dende 2014.

## Traxectoria 
Na súa etapa de xogador defendeu as cores do Club Atlético San Sebastián, do Club de Rugby Cisneros e novamente do Club Atlético San Sebastián, acadando os títulos de liga nos anos 1970, 1976 e 1979. Tamén foi internacional 23 veces coa selección española. No campo ocupaba as posicións de apertura (10) ou primeiro centro (12).

Como seleccionador nacional acadou o obxectivo de clasificar á selección de rugby de España para a Copa do Mundo de Rugby 1999, a única na que ten participado España. Tamén adestrou ó Bera Bera Rugby Taldea co cal acadou o ascenso á máxima categoría e gañou a Copa do Rei de Rugby en 2004.

En 2014 foi elixido para ocupar a presidencia da Federación Española de Rugby nunha situación de profunda crise motivada polas débedas económicas herdadas da anterior xestión de Javier González Cancho, sendo reelixido en 2016 e 2020.

## Datos persoais
O seu fillo é Pablo Feijoo Ugalde.

## Véxase tamén 
### Outros artigos 
* Alfonso Feijóo, nuevo presidente de la Federación Española, artigo de Marca. 
* Dos cuñados y un destino, artigo de El Diario Vasco.
Anfisbena (homónimos)

O nome **anfisbena** pode referire a:

*Mitoloxía*
* **Anfisbena**, serpe fabulosa que tiña unha cabeza en cada extremo do corpo.

*Zooloxía*
* **Anfisbena**, nome común das especies de réptiles da orde dos escamosos pertencentes á suborde dos anfisbenios, tamén coñecidas como *cobras cegas* (como o *Blanus cinereus*).
High/Low

***High/Low*** é o primeiro álbum de estudio da banda estadounidense de rock alternativo Nada Surf, publicado o 18 de xuño de 1996 a través do selo Elektra Records. O álbum é coñecido sobre todo polo seu sinxelo "Popular". O disco foi producido por Ric Ocasek, vocalista e guitarrista de The Cars.

## Listaxe de cancións 
## Notas
Lois Rodríguez

**Lois Rodríguez Martínez**, nado en Ferrol o 26 de xuño de 1959, é un deseñador gráfico, xornalista e editor galego, coñecido polo seu compromiso coa edición en lingua galega.

## Traxectoria 
En 1988 creouse AGA, unha empresa de deseño con sede en Ferrol que creaba material de oficina en galego. Poucos anos despois mudou o nome a Item:)aga, que comezou a crear contidos propios en Internet desde 1995 e dirixiría o propio Lois Rodríguez ata o ano 1996. Neste ano Rodríguez creou a empresa Vieiros S.L. para fundar e editar o primeiro portal galego en Internet, *Vieiros*, que operou entre o 24 de febreiro de 1996 e o 24 de xullo de 2010, polo que Rodríguez abandonou Item:)aga para centrarse na edición de *Vieiros*. No ano 2000 o Banco Pastor chegou a un acordo con Vieiros para desenvolver contidos promocionais na páxina de Internet, polo que en maio creou unha nova empresa chamada Acordar Comunicación en Internet S.L., con sede en Santiago de Compostela, na que se integraría Vieiros S.L. Este acordo impulsou a transformación de Vieiros nun diario electrónico en galego, chegando a contabilizar como diario de información ata vinte mil visitas diarias.

Ata 2003 a área informativa de Vieiros titulábase *Galicia Hoxe*. Neste ano o xornal compostelán *O Correo Galego* mudou a cabeceira precisamente a este nome, rexistrando o correspondente dominio en Internet. Deste xeito, *Vieiros* debeu abandonar esta outra denominación.

O financiamento de Vieiros procedía exclusivamente de publicidade e patrocinios. Pechouse por problemas económicos, que Rodríguez denunciou como consecuencia dunhas irregularidades administrativas. O propio Lois Rodríguez escribiu o artigo de peche do diario, titulado "Até sempre".

Outro dos logros de Rodríguez foi a publicación na primavera de 1996, cando aínda estaba traballando en Item:)aga, de *Mil primaveras para a lingua galega*, que está considerado o primeiro libro electrónico en galego.

En febreiro de 2013 foi un dos cofundadores da Asociación de Medios en Galego. Tamén é membro da Asociación Puntogal, de promoción do dominio en Internet .gal, para a lingua galega e a súa cultura.

## Obra escrita 
* 
* 
* 
* 
* 

## Notas 
## Véxase tamén 
### Bibliografía 
* 
* 

### Ligazóns externas 
* 
* Vieiros
* Páxina do 11 de xuño de 1998 en Internet Archive.
* Asociación de Medios en Galego
*
The Frogs

**The Frogs** foi unha banda estadounidense de rock alternativo fundada en 1980 en Milwaukee, Wisconsin, polos irmáns Jimmy e Dennis Flemion. Os dour irmáns compoñían principalmente cancións pop curtas e pegadizas, pero tamén son coñecidos polas súas gravacións caseiras improvisadas realizadas nun estilo cómico, e acotío sobre temas controvertidos como raza, relixión e sexualidade (destacando o homoeroticismo). Unha historia de pelexas obstaculizou a carreira da banda, aínda que conseguiu unha ddevota base de seareiros que incluía a músicos coñecidos que apoiaron o grupo, como Billy Corgan de The Smashing Pumpkins e Eddie Vedder de Pearl Jam.

## Discografía 
### Álbums
El Eco Mercantil (Ribadeo)

***El Eco Mercantil*** foi un periódico editado en Ribadeo entre 1912 e 1913.

## Traxectoria 
Apareceu a principios de 1912. Fundado por Celestino Pérez Andrade e Camilo Cancio Quindós. De tendencia liberal. Cesou a súa publicación en xaneiro de 1913.

## Notas 
## Véxase tamén 
### Outros artigos 
* Lista de publicacións impresas da provincia de Lugo
On the Ice

***On the Ice*** é un filme estadounidense de 2011 escrito e dirixido por Andrew Okpeaha MacLean. O filme está ambientado (e foi rodado) en Barrow, Alasca, a vila natal de MacLean, e segue a dous adolescentes inupiaq que mentres estaban a cazar focas matan accidentalmente a un dos seus amigos durante unha pelexa. Temendo as consecuencias, menten sobre a súa morte e sofren a pena e a culpa mentres intentan manter o seu segredo. O filme baséase nun traballo anterior de MacLean, *Sikumi*, que estreou como curtametraxe en 2008. *On the Ice* tivo a súa estrea mundial o 21 de xaneiro de 2011 no Festival de Cinema de Sundance.

## Personaxes 
* Josiah Patkotak como Qalli
* Frank Qutuq Irelan como Aivaaq
* Teddy Kyle Smith como Egasak
* Adamina Kerr como Michelle
* Sierra Jade Sampson como Uvlu
* John Miller como James
* Rosabelle Kunnanna Rexford como Aaka
* Vernon Kanayurak como Roscoe
* Billyjens Hopson como Jens
* Jay Rapoza como Max
* Allison Warden como Sigvaun
* Denae Brower como Darlene
* Tara Sweeney como Dora
* Tasha Taaqpak Panigeo como Charlene
* Jerica Aamodt como Ellie

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en RottenTomatoes
Local H

**Local H** é unha banda estadounidense de rock alternativo formada orixinalmente polo guitarrista e vocalista Scott Lucas, o baixista Matt Garcia, o batería Joe Daniels e o guitarrista John Sparkman en Zion, Illinois. Todos os membros coñecéronse no instituto no ano 1987 e fundaron Local H en 1990.

Tras a marcha de Sparkman en 1991 e de Garcia en 1993, Local H asinou un contrato discográfico con Island Records en 1994 como dúo, selo co que publicarían tres álbums. Fixéronse coñecidos grazas ao seu éxito "Bound for the Floor", un sinxelo do seu álbum de 1996 *As Good as Dead* que chegou ao número 5 na lista estadounidense *Alternative Billboard Chart*. O disco *As Good As Dead* tamén foi certificado ouro. Daniels foi substituído por Brian St. Clair en 1999, e o grupo editou catro álbums e catro EPs con St. Clair na batería. O seu derradeiro concerto con Local H foi en 2013. No mes de novembro dese ano Ryan Harding foi anunciado como novo batería, e a banda publicou o seu último álbum ata a data, *Hey, Killer*, en 2015.

Segundo a conta do grupo en Twitter, o seu nome procede da combinación de dúas cancións de R.E.M.: "Oddfellows Local 151" e "Swan Swan H".

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda